<https://kuntoplus.fi/laihdutus/paras-viikonpaiva-punnitukseen-ja-muut-vinkit-vaa-alle>
<http://schema.org/articleBody>
"Siinä se odottaa, kylpyhuoneen pikku totuuden torvi. Vaikka sen kanssa ei kovin hyvissä väleissä olisikaan, ei sen lukemia malta olla tarkistamatta aina silloin tällöin.\nJotta kohtaamiset puntarin kanssa sujuisivat hieman leppoisammissa merkeissä, kokosimme yhteen punnituksen neljä kultaista sääntöä.\nSetti litteän vatsan treenaamiseen + 3 KUNTO PLUS -lehteä vain hintaan 16,90 €. Napsauta tästä &gt;&gt; \n1. Punnitse itsesi vain kerran viikossa\nKerran kahdessakin viikossa riittää mainosti antamaan realistisen kuvan siitä, mihin suuntaan painosi on menossa. Puntarin lukemaan voi vaikuttaa esimerkiksi kuukautiskierron vaihe tai edellispäivän suolainen ateria, joten joka päivä ei vaa'alla kannata rampata.\n \n2. Nouse vaa'alle keskiviikkona\nPaino voi heilahdella jopa 2,5 kiloa – päivässä! Kannattaa siis ajoittaa viikoittainen punnitus joka kertaan samalle viikonpäivälle ja samaan vuorokaudenaikaan, mieluiten aamuun vessakäynnin jälkeen. Viikonpäivistä paras punnituspäivä näyttäisi olevan keskiviikko – suomalaistutkimuksen mukaan keskellä viikkoa paino heilahtelee vähiten.\n \n3. Ota lukemat löysin rantein\nTorju vaa'an lukemien aiheuttamat pettymykset asettamalla etukäteen itsellesi lempeä ja riittävän väljä ihannepainohaarukka. Jos tavoitepainosi on vaikkapa 62 kg, voit päättää, että mikä tahansa lukema, joka jää alle 65 kg:n, riittää mainiosti. Näin teet elämästä – ja punnituksista – helpompaa.\n \n4. Älä jumitu tuijottamaan vaa'an lukemia\nSäännöllisellä punnituksella pysyt toki kärryillä siitä, missä olet menossa mahdollisen tavoitepainosi suhteen. Vaa'an lukemiin ei kuitenkaan kannata jumittua, vaan on hyvä kuulostella vointia yleisesti ja huomioida esimerkiksi miten vaatteet istuvat. Jos olo on hyvä eikä pusero kiristä, kenties tavoitteita voi säätää lähemmäs nykytilaa – tai todeta olevansa jo maalissa.Miten painoindeksi lasketaan?"
<https://kuntoplus.fi/laihdutus/paras-viikonpaiva-punnitukseen-ja-muut-vinkit-vaa-alle>